અમદાવાદ: શહેર ક્રાઇમ બ્રાન્ચના કોન્સ્ટેબલ ચંદ્રકાંત મકવાણાની હત્યાના મામલે આરોપી મનીષને ગઇ કાલે વડોદરા ગ્રામ્ય અને ક્રાઇમ બ્રાન્ચની ટીમે કરજણ રેલવે સ્ટેશન પરથી ઝડપી લીધો હતો. આરોપી મનીષની પ્રાથમિક પૂછપરછમાં જાણવા મળ્યું હતું કે ક્રાઇમ બ્રાન્ચ તેની નાર્કોટિકસના ગુના અંંગે ઘણી બાબતે ધરપકડ કરશે, જેથી તે ભાગી જવાની ફિરાકમાં જ હતો અને ઈન્ટ્રોગેશન રૂમમાં પૂછપરછ બાદ કોન્સ્ટેબલ ચંદ્રકાંતને આરામના મૂડમાં જોઇ તેણે બાજુમાં પડેલી પાઇપથી અચાનક હુમલો કરી દીધો હતો.